59. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 157081/4076 της 6/28 Μαΐου 1960 (ΦΕΚ Β΄ 230) Περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών. Έχοντες υπ’ όψει τας διατάξεις του άρθρ. 6 του Ν.Δ. 3095/54 «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών» και το από 30/31.12.1959 Β.Δ/μα «περί μεταφοράς του συνόλου των θέσεων της Υπηρεσίας Κρατικών Προμηθειών και των επί ταύτης αρμοδιοτήτων του Υπουργείου των Οικονομικών εις το Υπουργείον Εμπορίου» και την ανάγκην ανακατανομής των υπηρεσιακών αντικειμένων της Υπηρεσίας ταύτης, αποφασίζομεν: Τροποποιούντες προγενεστέρας Υπουργικάς αποφάσεις καθορίζομεν τα της εσωτερικής λειτουργίας της Υπηρεσίας Κρατικών Προμηθειών ως ακολούθως: Η ανωτέρω Υπηρεσία περιλαμβάνει: α)Την Γραμματείαν β)Τα Τμήματα Α, Β, Γ, Δ, Ε, ΣΤ΄ και Ζ΄ και γ)Την Υπηρεσίαν Ελέγχου και Παρακολουθήσεως Επίτροπων Παραλαβής. Αι αρμοδιότητες της Γραμματείας και των Τμημάτων και τα της διαιρέσεως αυτών εις Γραφεία ορίζονται ως κάτωθι: Σελ. 258,40(α) 144-54 Α΄.ΓΡΑΜΜΑΤΕΙΑ Της Γραμματείας προΐσταται ο παρά τη Υπηρεσία Κρατικών Προμηθειών οργανικός Διευθυντής, αύτη δε διαιρείται εις τα ακόλουθα Γραφεία: ΓΡΑΦΕΙΟΝ 1ον (Προσωπικού) Εις την αρμοδιότητα του Γραφείου τούτου ανήκει η επιμέλεια επί των θεμάτων των αναγομένων εν γένει εις την κατάστασιν του προσωπικού της Υπηρεσίας Κρατικών Προμηθειών, η σύνταξις μισθοδοτικών καταστάσεων και καταστάσεων εξόδων κινήσεως και αμοιβών, η κατάρτισις και τήρησις πινάκων εμπειρογνωμόνων και Επιτροπών Παραλαβών ή διαιτησίας. ΓΡΑΦΕΙΟΝ 2ον (Διεκπεραιώσεως και Αρχείου) Εις την αρμοδιότητα του Γραφείου τούτου υπάγεται η τήρησις του Γενικού Αρχείου εγγράφων, των πρακτικών της Ε.Κ.Π., γενικού βιβλίου καταχωρήσεως συμβάσεων κατ’ αύξοντα αριθμόν, η τήρησις Γενικού Αρχείου Συμβάσεων της Υπηρεσίας Κρατικών Προμηθειών και διακηρύξεων, η τήρησις του βιβλίου υλικού, σκευών και επίπλων και εν γένει μηχανικού υλικού χρησιμοποιουμένου υπό της Υπηρεσίας Κρατικών Προμηθειών, η επισκευή αυτών, η τήρησις των βιβλίων πρωτοκόλλου εισερχομένων και εξερχομένων, η αντιγραφή, παραβολή, γραφομηχάνησις και εν γένει διεκπεραίωσις και αποστολή των εγγράφων και εντύπων της Υ.Κ.Π. ως και η παραλαβή των εις ταύτην κοινοποιουμένων δικογράφων. ΓΡΑΦΕΙΟΝ 3ον (Λογιστήριον) Εις την αρμοδιότητα τούτου υπάγεται η εκκαθάρισις εκκρεμών συμβάσεων αναγομένων εις οικονομικά έτη παλαιότερα του 1955-56 και η τακτοποίησις των εκκρεμοτήτων, η ενέργεια των απαιτουμένων διατυπώσεων δια την ανάθεσιν της μεταφοράς, ασφαλίσεως και ποιοτικού ελέγχου των μέσω της Υ.Κ.Π, προμηθευομένων ειδών εκ του εξωτερικού. Εις την αρμοδιότητα του Γραφείου τούτου ανήκει επίσης η ειδική αρμοδιότης της παρακολουθήσεως και καταρτίσεως πινάκων στατιστικής επί των αποτελεσμάτων των διενεργουμένων διαγωνισμών παρά τη Υπηρεσία Κρατικών Προμηθειών. 25.Δ.α.59 Υπηρεσία Κρατικών Προμηθειών. ΓΡΑΦΕΙΟΝ 4ον (Δειγμάτων) Εις την αρμοδιότητα του Γραφείου τούτου υπάγεται, το αντικείμενον της παραλαβής, φυλάξεως και εν γένει διαχειρίσεως των διαφόρων παρά τη Υ.Κ.Π. δειγμάτων προμηθευομένων ειδών. Β΄.Εις την αρμοδιότητα των τμημάτων Α, Β, Γ, Δ, Ε και ΣΤ΄ υπάγεται γενικώς η επιμέλεια της εγκαίρου και συμφώνως ταις κειμέναις διατάξεσι δημοσιεύσεως των σχετικών διακηρύξεων, της διεξαγωγής των διαγωνισμών, της μελέτης των αποτελεσμάτων και παρακολουθήσεως, της εμπροθέσμου εκτελέσεως των συμβάσεων, της εισηγήσεως επί του καθορισμού αμοιβών Επιτροπών, και των αιτήσεων παρατάσεων προθεσμιών, της καταρτίσεως των πρακτικών της Ε.Κ.Π. υφ’ εκάστου των υπό την κρίσιν αυτής τιθεμένων θεμάτων, ή επιμέλεια της επιβολής και βεβαιώσεως των εκάστοτε υπό της Ε.Κ.Π. επιβαλλομένων κυρώσεων και εκπτώσεων, η έγκαιρος διεξαγωγή της αλληλογραφίας, η έγκαιρος καταχώρησις και προώθησις των πρωτοκόλλων παραλαβής προς πληρωμήν των δικαιούχων και εν γένει η επιμέλεια εκτελέσεως και διεκπεραιώσεως πάσης προμηθείας κατά τον μάλλον συμφέροντα το Δημόσιον τρόπον, της ως άνω αρμοδιότητος αυτών κατανεμωμένης κατά Γραφεία ως ακολούθως: ΤΜΗΜΑ Α΄. Γραφείον 1ον. Εις την αρμοδιότητα αυτού υπάγεται πάσα ενέργεια, επί προμηθειών τροφίμων και κατεργασίας αυτών, αποικιακών και ειδών γαλακτοκομίας (αλεύρων, ζυμαρικών, βουτύρου, τυρού, λίπους μαγειρικού, μαρμελάδας κλπ.), λιπαρών οξέων σάπωνος, κρέατος κατεψυγμένου ή συντετηρημένου, ελαίου, σπορελαίου, πυρηνελαίου, ιχθυελαίου, μελάσσης, τοματοπολτού, κονιάκ, σιγαρέττων, σταφίδος, ειδών νομής κλπ. ως και υδρογόνωσις πάσης ελαιώδους ουσίας, επιδεχομένης τοιαύτην. Γραφείον 2ον.Εις την αρμοδιότητα αυτού υπάγεται η δι’ αναδείξεως χορηγητών ωρισμένης χρονικής διαρκείας προμήθεια τροφίμων, καυσίμων και ειδών καθαριότητος ως επίσης και η δι’ αναδείξεως εργολάβων εξασφάλισις της πλύσεως του ιματισμού, κασσιτερώσεως μαγειρικών σκευών, των πολιτικών και στρατιωτικών νοσοκομείων, των φυλακών και των Φιλανθρωπικών Ιδρυμάτων της περιφερείας της τέως Διοικήσεως Πρωτευούσης και των Φυλακών Αιγίνης ως και παντός ετέρου Νομικού Προσώπου Δημοσίου Δικαίου όπερ ήθελεν υπαγάγη εις την αρμοδιότητα της Υπηρεσίας Κρατικών Προμηθειών κοινή απόφασις του αρμοδίου Υπουργού και του Υπουργού Εμπορίου. Ωσαύτως η ανάδειξις εργολάβων κηδειών δια τους θνήσκοντας απόρους εις τα Πολιτικά Νοσοκομεία, η σύνταξις διακηρύξεων και η κατάρτισις συμβάσεων επί των ανωτέρω θεμάτων ως και η παρακολούθησις εκτελέσεως των προμηθειών ως και ο έλεγχος των δικαιολογητικών πληρωμής. «Ωσαύτως η δι’ αναδείξεως χορηγητών ορισμένης χρονικής διαρκείας προμήθεια παντός είδους τροφίμων εις εργοστάσια, αρμοδιότητος του Γενικού Επιτελείου Εθνικής Αμύνης απασχολούντα εργατοτεχνικόν προσωπικόν κατόπιν αιτήσεως των εργοστασίων, εγκρινομένης παρά του αρμοδίου Γενικού Επιτελείου». Το εντός « »εδάφιον προσετέθη δια της υπ’ αριθ. 36560/3526 της 29 Ιουλ./17 Αυγ 1960 ΦΕΚ Β΄ 370 αποφ. Υπ. Εμπορίου και Εθν. Αμύνης. ΤΜΗΜΑ Β΄. Γραφείον 1ον. Εις την αρμοδιότητα του Γραφείου τούτου υπάγεται πάσα ενέργεια επί προμηθειών μαλλίνων και μαλλοβαμβακίνων ειδών και τοιούτων εκ μαλλοτσελβόλ ήτοι ερίων, εριονημάτων, μαλλίνων γενικώς υφασμάτων (ερέας στολών, καπαρτινών, χλαινών κλπ.) κλινοσκεπασμάτων, πλεκτών ειδών (χειροκτίων, φανελλών, κολοβίων, πηλικίων, μπερέδων κλπ.), σημαιοπάνων, ειδών κετσέ και συναφών κατασκευών. Γραφείον 2ον. Εις την αρμοδιότητα αυτού υπάγεται πάσα ενέργεια επί προμηθειών πρώτων υλών, η ειδών εκ βάμβακος, λίνου, ιούτης, κανάβεως, μαννίλας, σιζάλ και γενικώς εκ πάσης άλλης υφαντικής πρώτης ύλης πλην ερίου ήτοι πρώτων υλών εκ των ανωτέρω νημάτων, υφασμάτων και πάσης άλλης κατασκευής εξ αυτών (φανελλών, προσοψίων, σκηνών, αδιαβρόχων, αντισκήνων, σωλήνων εξ οθόνης, τηλμάτων, ρακκών, σχοινίων, σπάγγων, μπελαμανών και μομβίων μη μεταλλικών ήτοι κερατίνων, εκ φυτικών πυρήνων ή εκ συνθετικής ρητίνης ή άλλης πλαστικής ύλης, και κτενίων μη μεταλλικών). Γραφείον 3ον. Εις την αρμοδιότητα αυτού υπάγεται πάσα ενέργεια επί προμηθειών δερμάτων και δερματίνων κατασκευών πάσης φύσεως, ειδών υποδήσεως εκ δέρματος και ελαστικού, αδιαβρόχων κατασκευών εξ ελαστικού ή πλαστικής ύλης, βαρδαμανών ως και πάσης φύσεως αθλητικών ειδών. ΤΜΗΜΑ Γ΄. Γραφείον 1ον.Εις την αρμοδιότητα αυτού υπάγεται πάσα ενέργεια επί προμηθειών: Αναλωσίμων υλικών μηχανών (παρεμβυσμάτων, παντός είδους, περμανιτών, αμιάντου, χάρτου στεγανότητας κλπ.). (Αντί της σελ. 258,41) Σελ. 258,41(α) 152-81 Υπηρεσία Κρατικών Προμηθειών. 25.Δ.α.59 Υλικών ηλεκτρολογικών εγκαταστάσεων (διακοπτών, πριζών, ασφαλειών κλπ.). Αναλωσίμου ηλεκτρολογικού υλικού (μονωτικών ταινιών και ράβδων, μονωτικών σωλήνων, κηροπάνων, μελαμίνης, φίμπερ, συνθετικής ρητίνης, πρεσπάν, φισπέϊερ, μήκας, συρμάτων περιελήξεων και αντιστάσεως, ανθράκων προβολέων, ηλεκτρογραφίτου, μεταλλογραφίτου, γραφίτου κλπ.). Εργαλείων συνεργείων εν γένει. Διαφόρων βιομηχανικών υλικών (υαλοχάρτου, σμυριδοχάρτου, σμυριδοπάνου, σμυριδοκόνεως, σμυριδαλοιφής, μιγμάτων στεγανοποιήσεως και συγκολλήσεως καζεΐνης κλπ.). Μεταλλικών κατασκευών (κλινών, ράντζων, κιβωτίων ασφαλείας, ερμαρίων, δελτιοθηκών, αρχειοθηκών, γραμματοκιβωτίων, μεταλλικών πινακίδων, χειροπεδών κλπ.). Σιδηρών υποστέγων. Σιδηρών βαρελίων. Ειδών εστιάσεως (κυπέλλων, πινακίων, καραβανών, λεβήτων, μαχαιρίων, κοχλιαρίων, περονίων κλπ.). Μεταλλικών μερών ειδών εξαρτήσεως και υποδήσεως (πορπών, καψυλίων, αγκύστρων, κρίκων, ενετών κλπ.). Κομβίων μεταλλικών. Κρανών μεταλλικών και εσωτερικών κρανών. Μολυβδοσφραγίδων, χρονολογικών σήμαντρων. Μεταλλικών κερμάτων. Χώματος χυτηρίου. Πυριμάχων υλικού (πυροχώματος, πυροτούβλων κλπ.). Υδροδοχείων. Κλείθρων, μεντεσέδων, γάντζων κλπ. Μεταλλικών κατασκευών εν γένει, πλην των αλλαχού κατονομαζομένων. Γραφείον 2ον.Εις την αρμοδιότητα αυτού υπάγεται πάσα ενέργεια επί προμηθειών: Μετάλλων εν γένει. Συρμάτων-συρματοπλεγμάτων. Κοχλιών, περικοχλίων. Αλύσεων. Τυπογραφικών στοιχείων. Σιδηροσωλήνων και σωλήνων πάσης φύσεως. Ηλεκτροδίων. Παρασήμων και μεταλλίων. Ηλεκτρικών λαμπτήρων και φανών εν γένει. Ειδών κουρείου. Μουσικών οργάνων. Υαλοπινάκων. Θερμαστρών γενικώς. Σελ. 258,42(α) 152-82 Ωρολογίων. Ψεκαστήρων. Ντεκοβίλ. Κυλίνδρων υδατογραφήσεως χάρτου. ΤΜΗΜΑ Δ΄. Γραφείον 1ον. Εις την αρμοδιότητα αυτού υπάγεται πάσα ενέργεια επί προμηθειών: Μηχανών εσωτερικής καύσεως. Ηλεκτροπαραγωγών ομάδων. Κινητήρων πάσης φύσεως (ηλεκτροκινητήρων, κινητήρων μηχανών κλπ.). Τυπογραφικών μηχανημάτων και εργαλείων και εξαρτημάτων αυτών. Μηχανημάτων και εργαλείων βιβλιοδεσίας. Μηχανημάτων πυροσβέσεως (πυροσβεστήρων, πυροσβεστικών χειραντλιών, τροχηλάτων, πυροσβεστήρων κλπ.). Ελκυστήρων εξαρτημάτων και ανταλλακτικών αυτών. Τροχαίου υλικού (αυτοκινήτων κλπ. και ανταλλακτικών αυτών). Γραφείον 2ον.Εις την αρμοδιότητα αυτού υπάγεται πάσα ενέργεια επί προμηθειών: Ανταλλακτικών αεροπλάνων. Προβολαίων, κινηματογραφικών μηχανών και κινηματογραφικών ταινιών. Γραφομηχανών, αριθμομηχανών, πολυγράφων. Ραπτομηχανών. Ραδιοφώνων και υλικών ραδιοφωνίας. Συσκευών οξυγονοκολλήσεως. Ψυγείων. Πλυντηρίων. Ζυμωτηρίων. Πλαστίγγων πάσης φύσεως. Αεραντλιών, υδραυλιών, αντλιών βενζίνης. Συσσωρευτών. Γερανών. Γεφυροσκευών. 25.Δ.α.59 Υπηρεσία Κρατικών Προμηθειών. ΤΜΗΜΑ Ε΄. Γραφείον 1ον. Εις την αρμοδιότητα αυτού υπάγεται πάσα ενέργεια επί προμηθειών: Φαρμακευτικού υλικού. Επιδεσμικού υλικού. Χημικών και βιολογικών προϊόντων και αντιδραστηρίων. Χημικών παρασκευασμάτων. Βερνικιών, χρωμάτων και λινελαίων. Ειδών κηροπλαστικής. Γραφείον 2ον.Εις την αρμοδιότητα αυτού υπάγεται πάσα ενέργεια επί προμηθειών: Χημικών οργάνων. Πάσης φύσεως υγειονομικών εργαλείων και εφοδίων (Χειρουργείου, ακτινολογικών και μικροβιολογικών εργαστηρίων, οδοντιατρείων, οπτικών, ορθοπεδικών, φυσιοθεραπευτικών και νοσοκομείων εκστρατείας). Ιατρικών βοηθημάτων. Νοσοκομειακών υλικών και εφοδίων. Υλικού εγκληματολογικών αναζητήσεων. Βροχομέτρων, βαρομέτρων, θερμομέτρων, οργάνων ακριβείας πάσης φύσεως (τοπογραφίας κλπ.). Ακτινογραφικών μηχανημάτων, φωτογραφικών και φωτοτυπικών μηχανών και φωτογραφικού υλικού. ΤΜΗΜΑ ΣΤ΄. Γραφείον 1ον. Εις την αρμοδιότητα αυτού υπάγεται πάσα ενέργεια επί προμηθειών: Ξυλείας εν γένει. Φελλού. Ειδών καθαριότητος (σαρώθρων, ψηκτρών κλπ.) Λινοταπήτων και μουσαμάδων. Χάρτου εκτυπώσεως και συσκευασίας. Εκτυπωτικών και βιβλιοδετικών εργασιών. Παιγνιοχάρτων. Ενσήμων, χαρτοσήμων, γραμματοσήμων και φορολογικών ταινιών. Χαρτοταινιών. Χαρτοκιβωτίων. Πάσης γενικής προμηθείας χάρτου και χαρτίνων κατασκευών οιασδήποτε φύσεως. Γραφικής ύλης. Μελανών. Σφραγιδοκηρού. Πάστας κυλίνδρων. Μεμβρανών πολυγράφου, καρμπόν, ταινιών γραφομηχανών. Σιγαροχάρτου Καπνοπαραγωγών. Σφραγίδων. Δελτίων και εντύπων μηχανογραφήσεως. Διαβατηρίων. Πυρείων. Ωσαύτως εις το Γραφείον τούτο υπάγονται και αι παντός είδους ξύλινοι κατασκευαί. Γραφείον 2ον. Εις την αρμοδιότητα αυτού υπάγεται πάσα ενέργεια επί προμηθειών: Στερεών καυσίμων. Υγρών καυσίμων. Ελαιολιπαντικών. ΤΜΗΜΑ Ζ΄. Εις την αρμοδιότητα αυτού υπάγεται η μελέτη του προσφορωτέρου τρόπου πραγματοποιήσεως των προμηθειών εν γένει από απόψεως δημοσίου συμφέροντος εν αναφορά και με την προσπάθειαν τοποθετήσεως ελληνικών προϊόντων. Εις το Τμήμα τούτο υπάγεται και το ήδη λειτουργούν παρά τη Υπηρεσία Κρατικών Προμηθειών Γραφείον Μελετών ασκούν τας δια του από 26.9/8.10 Β.Δ/τος οριζομένας αρμοδιότητας αυτού. Προϊστάμενοι των Τμημάτων τοποθετούνται υπάλληλοι επί βαθμώ 4ω ή 5ω των δε Γραφείων υπάλληλοι επί βαθμώ 6ω ή και κατωτέρω αναπληρούμενοι υπό των εκάστοτε οριζομένων αναπληρωτών αυτών. Αι διατάξεις προγενεστέρων υπουργικών αποφάσεων καταργούνται μόνον καθ’ ο μέρος αύται αναφέρονται εις την διαίρεσιν της Υπηρεσίας Κρατικών Προμηθειών και τον καθορισμόν της αρμοδιότητος της Γραμματείας, των Τμημάτων και των παρ’ αυτοίς Γραφείων. Η παρούσα δημοσιευθήτω εις την Εφημερίδα της Κυβερνήσεως, θα ισχύση δε από της δημοσιεύσεώς της.